
Svarark
	Bogens titel og forfatter
	Bagsideteksten
	Første sætning i bogen

	Verdens vildeste banditter 
af Thomas Brundstrøm
	Kender du historien om flugten fra verdens mest sikre fængsel, Alcatraz? Eller den om maleriet ”Mona Lisa”, der engang blev stjålet ved højlys dag? Eller har du hørt om manden, der solgte Eiffeltårnet? To gange. Selvom det ikke var hans.
	Det er den 12. juni 1962.

	Papirhjerter 
af Hanne Dagmar Raaberg
	Det er sommer, og klassen sitrer. Men Alva kan ikke rage med i friluftsbadet, for hun skal på sommerferie hos sin far. Nu kan hun i stedet scrolle igennem alt det, hun går glip af.
Papirhjerter er en varm og håbefulde fortælling om at føle sig forladt og forkert og samtidig skulle finde ud af, hvordan man er en god ven. Eller kæreste. Eller måske bare sig selv?
	Pedro fra Spanien skal gå i vores klasse. 
Alle siger hej og velkommen oven i hinanden.

	Iltjagt bog 6 – Frihed 
af Nicole Boyle Rødtnes
	Hvor langt vil du gå for din frihed? Tiden er ved at løbe ud for Alex og Liam. Politiet tror, de står bag mordet på Roger Luck. De ved stadig ikke, hvor deres mor bliver holdt fanget. Og Marton strammer sit greb om dem. Hvis de skal slippe med livet i behold, må de træffe et skæbnesvangert valg…
	Jeg sidder i fællesrummet i Martons hovedkvarter.



	Sivert har kun et liv (Hammer, lammer, lussing) 
af Sophie Souid
	Lykkens gudinde er skredet. For Petra har fået en ny kæreste, og så er Sivert og hans forældre blevet indkaldt til en (død)alvorlig samtale på skolen med matematiklæreren Kisser. Dét vil Sivert (for alt i verden) undgå. Og pludselig har han rodet sig ud i en plan med Ronny Romkugle, der indebærer spionage, afpresning, indbrud og parkour.
Livet er ikke nemt (eller kedeligt), når man hedder Sivert Madsen og skal lære at konsekvensberegne og i øvrigt er vildt dårlig til matematik!
	Sivert Severin Madsen bor (stadig) på Engtoften 22 i en helt almindelig by i et helt almindeligt hus med sine (u)almindelige forældre.

	Mira (#Drama #Snegleslim #Fest) 
af Sabine Lemire og Rasmus Bregnhøi
	Alt i Miras liv er i forandring. Det er besværligt nok, at hun selv udvikler sig hurtigere end nogensinde før, men alt omkring hende ændrer sig også konstant. Der er lister med drenge, som man gerne vil lære at kende, skincare, som man ikke kan leve uden, kærlighed, som åbenbart ikke bliver nemmere med alderen, og venner, der også går nye veje. Når alting virker kaotisk, kan det hjælpe at samle alle omkring sig og hold en stor fest og fejre venskaber, familie og kærlighed.
	Jeg ønsker mig den der serum.

	Skyggevogter – Bind 1 Magisk blod 
af Jan Kjær
	Dion er født i ’Sumpen’, den fattigste del af byen. Han drømmer om at blive optaget på Vogter-akademiet, hvor de magiske skyggevogtere trænes. Men kun slægtninge til de oprindelige skyggevogtere kan gå på skolen – ikke sådan en som Dion.
	I et land i evig krig havde kongen brug for en ny type krigere.

	Guldstenen – Layna 1 
af Anne Mette Asp
	Jeg var som frosset fast. Hjertet dunkede helt oppe i halsen, og jeg stirrede blindt ned i rygsækken. Det måtte være tilfældigt at han gik hen mod mig. Det skulle være tilfældigt. Ellers… Trettenårige Layna elsker sin frihed. Hun elsker at løbe barfodet over engen, og hun elsker tanken om at følge den snoede landevej ud i verden. Men Laynas frihed er i fare da en fremmed dukker op på hendes hjemegn, og snart er hun på flugt ud i det ukendte.
	”Der er hun!” Møllerdrengens hæse stemme hørtes tydeligt gennem den bidende vind.

	Møgmis – Hold på kat og briller! En spacy kidnapning 
af Sophie Souid og Thomas Hjorthaab
	Møgmis er depri og føler sig usynlig, for Siverts tåbelige telefon er blevet drengens kæreste eje. Møgmis nakker derfor Siverts mobil og stikker af hjemmefra, men den når ikke særlig langt, før muligheden for at straffe Sivert OG få sig noget opmærksomhed kommer flyvende. Men vil Møgmis’ nye grønne ven hjælpe? Eller har den helt andre planer med verdens mest stridslystne kat…
	25 timer, 16 minutter og nogle dumme beslutninger tidligere…

	Mugge og super happy
af Michael Wulff og Anders Morgenthaler
	Mugge elsker at game og hænge ud med sin geniale bedste ven Sofia. Sofia er en opfinder i verdensklasse, og da hun skaber et par vilde VR-briller, bliver deres liv endnu mere skørt. Men så sker katastrofen – brillerne bliver stjålet og forvandlet til Super Happy, et metavers, som byens voksne bliver totalt afhængige af. De nægter at logge af! I starten er det fedt. Ingen voksne, ingen pligter – bare ren ballade.
	Halløjsa! Ej, hvor har jeg glædet mig til at fortælle dig denne her historie.

	Lukas O’kult VS postmord
 af Kim Ace
	Det var ham! Den forvredne mand var inde i huset – og han havde stået lige bag sofaen med kassen i hånden! Men hvor var han nu? Endelig fik Alvildas hjerne kontakt til hende krop igen. Hun skulle lige til at sætte i løb mod hoveddøren og friheden, da en rynket hånd med lange gule negle fór op bag sofaryggen og lukkede sig om hendes mund.
	Det første Tommy mærkede, da han kom til bevidsthed, var smerten i hovedet.

	Skyggehøj 3 – Slangens ofre 
af Nicole Boyle Rødtnes
	Tvunget til at være et rovdyr. Mynte var død, men hendes søster Chili bragte hende tilbage til livet. Nu kan Mynte mærke sulten, der hungrer efter at få lov til at danse. Men Mynte er bange for sine dødsensfarlige evner… Chilis trolddomsevner er forsvundet. Men hvorfor har hun stadig mareridt om verdens undergang? Mareridt, der nu har fået endnu et uhyggeligt tvist.
	Jeg burde være død.


	100 ting du ikke vidste om dyr 
af Jørgen Bjørn Hansen og Kristina Øland Iskov
	Bogen hvor ingen spørgsmål er for mærkelige, og svarerne bliver præsenteret på en sjov og lærerig måde, som du kender det fra YouTube.
	Hvad er verdens dyreste dyreprut?

	Den sidste tryllekunst 
af Kenneth Bøgh Andersen og Kristian Eskild Jensen
	”Det er ikke ovre endnu, Gustav. Det er på vej, og det bliver stort. Det bliver den sidste, men det bliver den største, og når det sker, vil du være her til at se det.” ”Se hvad farfar?
	Blå himmel.

	7.A 
af Erik Barfoed og Kristian Eskild Jensen
	De rykker ind på et forladt pensionat med en spøgelsesagtig kælder, et uhyggeligt vandkar og en overvældende lugt af eksotiske krydderier. To fortællinger fletter sig gådefuldt sammen i denne gyser fuld af spænding og mystik. Er der en sammenhæng mellem klassen og skibet Pemba, der engang forsvandt? Kommer eleverne mon nogensinde hjem igen?
	Ingen har nogensinde kunnet forklare, hvad der skete, hvorfor det skete, eller hvordan det skete.

	Bjergfolkets hemmelighed
af Pernille Thorenfeldt
	Efter en svær periode med sin nye, sammenbragte familie, flytning og skoleskift møde Gry drengen Geo ved den forladte Bjergfolk Haves Planteskole. De to bliver venner og hjælpes ad med at passe planteskolen, men der sker noget mærkeligt derude i naturen. Da Grys bonussøster på mystisk vis forsvinder, finder Gry og Geo en særlig bog. Men kan viden om bjergfolk og ellefolk virkelig være vigtigt og hjælpe med at få grys bonussøster tilbage?

	Selvom jeg er tolv, føles det, som om jeg med ét er fem år igen, når jeg drømmer om den morgen.

